किसी की हादसे में हुई मौत तो किसी ने 25 साल की उम्र में किया सुसाइड
TV Celebrities Who Passed Away at a Young Age आदित्य ने बतौर माॅडल अपने करियर की शुरुआत की थी। फिल्म मैंने गांधी को नहीं मारा और क्रांतिवीर जैसी फिल्मों में भी उन्होंने काम किया है। वो रियलिटी शो स्प्लिट्सविला में भी नजर आए थे।
फिल्म जगत और टीवी इंडस्ट्री के लिए ये सप्ताह अच्छा नहीं रहा। बीते सोमवार को एक्ट्रेस वैभवी उपाध्याय का रोड एक्सीडेंट में निधन हो गया है। उन्होंने काॅमेडी शो साराभाई वर्सेस साराभाई के दूसरे सीजन में रोशेश की गर्लफ्रेंड का किरदार निभाया था। वहीं बीती रात 1 बजे एक्टर नितेश पांडे का हार्ट अटैक की वजह से निधन हो गया। जिन्होंने हाल ही में फेमस टीवी शो अनुपमा में अनुज कपाड़िया के दोस्त रोल प्ले किया था।
इतना ही नहीं, सप्ताह से शुरुआत में सोमवार को एक्टर और कास्टिंग डायरेक्टर आदित्य सिंह राजपूत भी अपने फ्लैट पर मृत पाए गए थे।
फिल्म जगत और टीवी इंडस्ट्री में कई ऐसे सेलेब्स रहे हैं, जिन्होंने बेहद कम उम्र में ही दुनिया को अलविदा कह दिया। आइए जानते हैं इन सेलेब्स के बारे में-
वैभवी उपाध्याय 
सोमवार को 32 साल की वैभवी अपने मंगेतर जय सुरेश गांधी के साथ हिमाचल प्रदेश में तीर्थन घाटी में घूमने जा रही थीं। तभी एक टर्न पर उनकी कार नियंत्रण खो बैठी और 50 फीट नीचे जा गिरी। इस हादसे में वैभवी की मौत गई, लेकिन उनके मंगेतर बाल-बाल बच गए। हालांकि उन्हें भी गंभीर चोट आई है, जिसका इलाज अस्पताल में चल रहा है। वैभवी ने सीआईडी, संरचना, अदालत, सावधान इंडिया, लेफ्ट राइट लेफ्ट, डिलीवरी गर्ल और इश्क किल्स जैसे टीवी शोज में काम किया है।
नितेश पांडे 
51 साल के नितेश पांडे बीती रात नासिक के पास इगतपुरी आए थे। वहां के ड्यू ड्राप होटल में रुके थे और इसी होटल में उन्हें मृत पाया गया। जिसके बाद हुई जांच में मौत की वजह हार्ट अटैक बताई गई। होटल में लाश मिलने की वजह से पुलिस को भी सूचना दी गई, जिन्होंने कमरे की तलाशी ली और होटल कर्मचारियों से पूछताछ भी की। पूछताछ के दौरान पता चला कि नितेश अक्सर वहां पर स्टोरी लिखने और समय बिताने आते थे।
कुछ तो लोग कहेंगे, एक रिश्ता साझेदारी का जैसे टीवी शोज में काम करने के अलावा नितेश कई फिल्मों का हिस्सा भी रहे। उन्होंने ओम शांति ओम, बधाई दो, मदारी और दबंग 2 जैसे फिल्मों में काम किया है।
आदित्य सिंह राजपूत 
बीते सोमवार को 32 साल के टीवी एक्टर और कास्टिंग डायरेक्टर आदित्य सिंह राजपूत की मौत हो गई थी। अंधेरी स्थित उनके घर के बाथरूम में उनकी लाश मिली थी। सबसे पहले उनकी हाउस हेल्प ने उन्हें बाथरूम में गिरा पाया था, जिसके बाद बिल्डिंग के वॉचमैन और दोस्त उन्हें हॉस्पिटल ले गए, जहां डाॅक्टर्स ने उन्हें मृत घोषित कर दिया।
शुरुआत में उनकी मौत की वजह ड्रग्स ओवरडोज बताई जा रही थी। संदिग्ध परिस्थितियों में मौत की वजह से पुलिस भी इस केस में इन्वॉल्व हो गई और उनका कहना है कि बाथरूम में फिसलने और गिरने से आदित्य की मौत हुई है। हाउस हेल्प ने बयान में कहा है कि वो कई दिनों से बीमार थे, उन्हें उल्टियां भी हो रही थी।
आदित्य ने बतौर मॉडल अपने करियर की शुरुआत की थी। फिल्म मैंने गांधी को नहीं मारा और क्रांतिवीर जैसी फिल्मों में भी उन्होंने काम किया है। वो रियलिटी शो स्प्लिट्सविला में भी नजर आए थे।
वैशाली ठक्कर
2022 के 16 अक्टूबर को एक्ट्रेस वैशाली ठक्कर ने अपने इंदौर की साईं बाग कॉलोनी में सुसाइड कर लिया था। सुसाइड के अगले दिन सुबह परिवार ने पुलिस को इस बात की जानकारी दी थी। जिसके बाद जांच में वैशाली की बॉडी के पास पुलिस को 8 पेज का सुसाइड नोट भी मिला था।
परिवार ने पड़ोस में रहने वाले राहुल नाम के लड़के पर आरोप लगाया था कि वो वैशाली को कई दिनों से परेशान कर रहा था। वैशाली एक दूसरे लड़के से शादी करने वाली थी, लेकिन राहुल ने उसे तुड़वा दिया था। इन्हीं सब बातों से तंग आकर वैशाली ने सुसाइड किया। वैशाली ने ये रिश्ता क्या कहलाता है, ससुराल सिमर का जैसे टीवी शो में काम किया था।
दीपेश भान 
पिछले साल, 23 जुलाई को फेमस टीवी शो भाभी जी घर पर हैं, फेम एक्टर दीपेश भान (मलखान) का निधन हो गया था। वो सुबह क्रिकेट खेल रहे थे, तभी वो गिर पड़े। बाद में उन्हें नजदीकी अस्पताल में मृत घोषित कर दिया गया। मौत के समय उनकी उम्र 41 साल थी।
सिद्धार्थ शुक्ला
बिग बॉस 13 का खिताब जीतने वाले सिद्धार्थ शुक्ला का 2 सितंबर 2021 को महज 40 साल की उम्र में मौत हो गई थी। उनकी मौत हार्ट अटैक की वजह से हुई थी। टीवी शोज के अलावा फिल्मों में भी उन्होंने काम किया था।
सुशांत सिंह राजपूत
14 जून 2020 को सुशांत अपने फ्लैट में मृत पाए गए थे। शुरुआती जांच में पुलिस ने इसे सुसाइड करार करते हुए कहा था कि वो लंबे समय से डिप्रेशन में थे, जिस वजह से उन्होंने ये कदम उठाया। हालांकि परिवार का आरोप था कि उनकी हत्या हुई है। लंबे समय के बाद भी उनकी मौत की सही वजह सामने नहीं आई है। हाल में एक अटॉप्सी स्टाफ ने खुलासा किया था कि जब उनकी बॉडी पोस्टमार्टम के लिए लाई गई थी, तब उनके सिर पर चोट के निशान थे, लेकिन स्टाफ के बड़े अधिकारियों ने ये बात सामने नहीं आने दी। मौत के समय सुशांत सिर्फ 34 साल के थे।
दिशा सालियान
सुशांत सिंह राजपूत के सुसाइड से पहले 8 जून को उनकी पूर्व मैनेजर दिशा सालियान की मौत की खबर ने सबको चौंका दिया था। दिशा ने 14वीं मंजिल से कूदकर आत्महत्या कर ली। बाद में इस मामले को सुशांत की मौत से जोड़कर देखा जा रहा। लोगों का मानना था कि दिशा का मर्डर हुआ है। हालांकि अभी मौत की सही वजह सामने नहीं आई है।
प्रत्युषा बनर्जी
2016 में 24 साल की प्रत्युषा ने अपने फ्लैट पर फांसी लगा लिया था। परिवार वालों ने उनके बॉयफ्रेंड राहुल राज पर सुसाइड के लिए उकसाने का आरोप लगाया था। प्रत्युषा को बड़ी पहचान पाॅपुलर टीवी शो बालिका वधू से मिली थी। वो बिग बाॅस के सांतवे में सीजन में भी नजर आई थीं, लेकिन महज 63 दिन बाद ही शो से बाहर आ गई थीं।
जिया खान 
3 जून 2015, जिया खान अपने जुहू स्थित अपार्टमेंट में मृत पाई गई थीं। शुरुआती जांच में मौत की वजह सुसाइड बताई गई थी। बाद में जिया खान की मां राबिया ने सूरज पंचोली पर सुसाइड के लिए उकसाने का आरोप लगाया था। लंबे समय से ये केस कोर्ट में चल रहा था, जिसमें हाल में सूरज पर लगे इल्जाम को गलत करार देते हुए उन्हें बरी कर दिया गया। जिया ने 'निशब्द', हाउसफुल' और 'गजनी' जैसी फिल्मों में काम किया था।
सिल्क स्मिता 
साउथ फिल्मों की एक्ट्रेस सिल्क स्मिता की लाश 3 सितंबर, 1996 को उनके घर में पंखे से झूलती पाई गई थी। मौत के समय उनकी उम्र महज 35 साल थी। लंबी जांच के बाद पुलिस ने केस को सुसाइड बताकर बंद कर दिया था। कई लोगों का मानना था कि इसे मौत की असल वजह कुछ दूसरी है।
गुरु दत्त
प्यासा जैसी बेहतरीन फिल्मों का हिस्सा रहे एक्टर गुरु दत्त 10 अक्टूबर 1964 को मुंबई के पेड्डर रोड इलाके में स्थित अपने अपार्टमेंट में मृत पाए गए थे। वो अधिक शराब पीते थे। रिपोर्ट्स के मुताबिक, उन्होंने स्लीपिंग पिल्स का ओवरडोज लिया जिस वजह से उनकी मौत हुई। उनकी मौत आत्महत्या थी या एक्सीडेंट, यह गुत्थी अब तक अनसुलझी ही है। मौत के समय गुरु दत्त महज 39 साल के थे।
